CELEX: 32016D0529
Language: sk
Date: 2016-03-31 00:00:00
Title: Vykonávacie rozhodnutie Komisie (EÚ) 2016/529 z 31. marca 2016, ktorým sa stanovuje finančný príspevok Únie na výdavky, ktoré vznikli Nemecku v roku 2007 v súvislosti s financovaním núdzových opatrení na boj proti katarálnej horúčke oviec [oznámené pod číslom C(2016) 1758]

5.4.2016   
            
            
               SK
            
            
               Úradný vestník Európskej únie
            
            
               L 88/30
            
         VYKONÁVACIE ROZHODNUTIE KOMISIE (EÚ) 2016/529
   z 31. marca 2016,
   ktorým sa stanovuje finančný príspevok Únie na výdavky, ktoré vznikli Nemecku v roku 2007 v súvislosti s financovaním núdzových opatrení na boj proti katarálnej horúčke oviec
   
      
         [oznámené pod číslom C(2016) 1758]
      
   
   (Iba nemecké znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 652/2014 z 15. mája 2014, ktorým sa stanovuje hospodárenie s výdavkami týkajúcimi sa potravinového reťazca, zdravia a dobrých životných podmienok zvierat, ako aj zdravia rastlín a rastlinného rozmnožovacieho materiálu a ktorým sa menia smernice Rady 98/56/ES, 2000/29/ES a 2008/90/ES, nariadenia Európskeho parlamentu a Rady (ES) č. 178/2002, (ES) č. 882/2004 a (ES) č. 396/2005, smernica Európskeho parlamentu a Rady 2009/128/ES a nariadenie Európskeho parlamentu a Rady (ES) č. 1107/2009 a zrušujú rozhodnutia Rady 66/399/EHS, 76/894/EHS a 2009/470/ES (1), a najmä na jeho článok 36 ods. 4,
   keďže:
   
               (1)
            
            
               V nariadení Komisie (ES) č. 349/2005 (2) sa stanovujú pravidlá poskytovania finančných príspevkov Únie na núdzové opatrenia a boj proti určitým chorobám zvierat podľa rozhodnutia Rady 90/424/EHS (3). V článku 7 uvedeného nariadenia sa stanovuje, ktoré dokumenty má členský štát žiadajúci o finančný príspevok Únie predložiť, ako aj termíny na predloženie týchto dokumentov.
            
         
               (2)
            
            
               Rozhodnutím Komisie 2008/444/ES (4) sa stanovuje finančný príspevok Únie pre Nemecko na pokrytie nákladov, ktoré danému členskému štátu vznikli v súvislosti s prijímaním opatrení na boj proti katarálnej horúčke oviec v roku 2007 podľa rozhodnutia Rady 2009/470/ES (5). Nemecku sa preto vyplatila prvá tranža vo výške 950 000,00 EUR ako časť finančného príspevku Únie.
            
         
               (3)
            
            
               Podľa vykonávacieho rozhodnutia Komisie 2011/800/EÚ (6) sa vyplatila druhá tranža vo výške 1 950 000,00 EUR ako časť finančného príspevku Únie a podľa vykonávacieho rozhodnutia Komisie 2014/131/EÚ (7) sa vyplatila tretia tranža vo výške 1 000 000,00 EUR ako časť finančného príspevku Únie.
            
         
               (4)
            
            
               Rozhodnutím 2008/444/ES boli splnené požiadavky nariadenia Európskeho parlamentu a Rady (EÚ, Euratom) č. 966/2012 (8), a najmä jeho článku 84.
            
         
               (5)
            
            
               Nemecko predložilo Komisii 6. júna 2008 oficiálnu žiadosť o úhradu výdavkov, ku ktorej bola priložená finančná správa, podporné dokumenty a epidemiologická správa o každom chove, v ktorom boli zvieratá zabité a zlikvidované. Žiada sa o úhradu vo výške 4 201 179,00 EUR. Na základe overení a kontrol, ktoré v rámci auditu na mieste vykonal príslušný audítorský útvar, sa však úhrada sumy 239 629,65 EUR považuje za neoprávnenú v súlade s článkom 5 nariadenia (ES) č. 349/2005.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   1.   Finančný príspevok Únie na výdavky, ktoré Nemecku v roku 2007 vznikli v súvislosti s financovaním núdzových opatrení na boj proti katarálnej horúčke oviec sa týmto stanovuje na 3 961 549,35 EUR.
   2.   Zostatok finančného príspevku Únie, ktorý sa má vyplatiť Nemecku, sa týmto stanovuje na 61 549,35 EUR.
   Článok 2
   Toto rozhodnutie je určené Spolkovej republike Nemecko.
   
      V Bruseli 31. marca 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. EÚ L 189, 27.6.2014, s. 1.
   
      (2)  Nariadenie Komisie (ES) č. 349/2005 z 28. februára 2005 stanovujúce pravidlá financovania zo Spoločenstva, ktoré je určené na mimoriadne opatrenia boja proti určitým chorobám zvierat, uvedeným v rozhodnutí Rady 90/424/EHS (Ú. v. EÚ L 55, 1.3.2005, s. 12).
   
      (3)  Rozhodnutie Rady 90/424/EHS z 26. júna 1990 o výdavkoch na veterinárnom úseku (Ú. v. ES L 224, 18.8.1990, s. 19).
   
      (4)  Rozhodnutie Komisie 2008/444/ES z 5. júna 2008 o finančnom príspevku Spoločenstva na núdzové opatrenia na boj proti katarálnej horúčke oviec v Nemecku v roku 2007 (Ú. v. EÚ L 156, 14.6.2008, s. 18).
   
      (5)  Rozhodnutie Rady 2009/470/ES z 25. mája 2009 o výdavkoch na veterinárnom úseku (Ú. v. EÚ L 155, 18.6.2009, s. 30).
   
      (6)  Vykonávacie rozhodnutie Komisie 2011/800/EÚ z 30. novembra 2011 o finančnom príspevku Únie na núdzové opatrenia zamerané na boj proti katarálnej horúčke oviec v Nemecku v roku 2007 (Ú. v. EÚ L 320, 3.12.2011, s. 49).
   
      (7)  Vykonávacie rozhodnutie Komisie 2014/131/EÚ z 10. marca 2014 o finančnom príspevku Únie na núdzové opatrenia zamerané na boj proti katarálnej horúčke oviec v Nemecku v roku 2007 (Ú. v. EÚ L 71, 12.3.2014, s. 18).
   
      (8)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).